Дора Габе
Живота ли шуми…

chitanka.info

Живота ли шуми посред света безкраен,

смъртта със шеметен размах ли пролети —

във моето сърце намират отзвук таен

и сълзите, и светлите мечти.

Че птичка ли запей, и то ще да запее;

заплаче ли душа сред хладна самота,

и моето сърце със нея ще заплаче.

А щом мъгла обвий земята — кат сираче

ще затъжи самотно във света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.